Vassenden skole ble etablert som et resultat av skoleloven av 1861, som uttrykte målet om at hver skolekrets skulle ha sine faste lokaler. Det tok derimot tid før økonomien tillot at man kunne forlate omgangsskoleordningen bygden hadde hatt til da, men da skolehuset sto ferdig besto det av en skolestue i første etasje mens læreren disponerte andre etasjen som bolig.